Sirmione

Sirmione (idalombardi murretes Sirmiù, veneti keeles Sirmion) on Lombardia idaosas Brescia provintsis asuv vald. See asub Desenzano del Garda ja Peschiera del Garda vahel, ajaloolise vanalinnaga piklikul Sirmio poolsaarel, mida ümbritseb Garda järv.

Ajalugu
Sirmione ümbrusest pärinevad esimesed tõendid inimeste kohalolust 6.–5. aastatuhandest eKr. Vaimajadega asum tekkis 3. ja 2. aastatuhandel eKr.

Vanaaeg
1. sajandil eKr sai Garda piirkonnast peamiselt Roomast pärit aristokraatidest perekondade kuurort. Catullus kirjeldas oma luules asula ilu ning mainis oma piirkonnas asunud villat. Hilis-Rooma ajastul 4.–5. sajandil pKr, kujunes asulast järve lõunakallast kaitsev tugipunkt.https://visitsirmione.com/en/what-to-see/art-and-monuments/history-of-sirmione/the-roman-age

Keskaeg
pisi|vasakul|Scaligero kindlus, mida ühendab üle kanali maismaaga kaks silda
Kindlustus eksisteeris edasi ka pärast langobardide vallutusi Apenniini poolsaarel. Langobardide kuningriigi lõpuaastatel kujunes asulast otse kuningale alluv kohturingkonna pealinn. Desideriuse abikaasa Ansa rajas väikelinna nii kloostri kui ka kiriku. Sirmione oli aastatuhande vahetusel tõenäoliselt vabavald, kuid allutati 13. sajandi alguses Scaligeri dünastiale. Mastino I della Scala käsul hakati linna ehitama kindlust. Sirmione oli samal perioodil varjupaik ketseriteks kuulutatud kataritele.https://visitsirmione.com/en/what-to-see/art-and-monuments/history-of-sirmione/the-lombards-and-the-middle-age

Uusaeg
Veneetsia vabariigile oli vald kuulnud juba aastast 1405, kuid kindlustuse sõjaline roll jätkus 16. sajandini. 1797. aastal, pärast Napoleoni juhitud Esimese koalitsiooni sõda, anti võim üle Habsburgidele-Lotringidele. Garnisoni hoiti igaks juhuks kindluses veel 19. sajandilgi, mil ümbruskonnast moodustati Lombardia-Veneetsia kuningriik. 1860. aastast kuulus vald aga Itaalia kuningriigile, mis toimis edasi Itaalia vabariigina aastast 1946.https://visitsirmione.com/en/what-to-see/art-and-monuments/history-of-sirmione/from-the-scaligeri-to-the-venetian-rule

Viited

Välislingid

Kategooria:Lombardia vallad